Kuula

"Kuula" on Ott Leplandi viies singel tema teiselt stuudioalbumilt "Laulan ma sind". Laul anti digitaalse singlina välja 25. jaanuaril 2012. Loo meloodia on loonud Ott Lepland, sõnad on kirjutanud Aapo Ilves.

Laul võitis konkursi Eesti Laul 2012 ja osales 2012. aasta Eurovisiooni lauluvõistlusel Bakuus, saavutades kuuenda koha.

Ajalugu
Laulu viisi kirjutas Ott Otsa-koolis viibides. Hiljem kirjutas meloodiale sõnad Aapo Ilves. Laul pidi algselt avaldatama Liis Lemsalu debüütalbumil, kuid Ott otsustas seda ise laulda. Oma lugudest on see Oti üks suurimaid lemmikuidOtt Lepland: "Kuula" on üks minu lemmikumaid laule etv.err.ee Välja otsitud 2. veebruar 2012. Laulu sai esimesena kuulda suhtlusportaalis Facebook 26. oktoobril 2011. Loost on tehtud nii inglis-, vene- kui ka hispaaniakeelne versioon.Estonia: Ott Lepland performs English version of Kuula eurovision.tv Välja otsitud 19. aprill 2012.

 "Eesti Laul 2012" 
15. detsembril tehti saates "Ringvaade" avalikuks konkursi Eesti Laul 2012 20 poolfinalisti."Selgusid võistluse "Eesti Laul 2012 poolfinalistid" ERR, 15. detsember 2011 

"Kuula" osales loosi tahtel konkursi esimeses poolfinaalis, mis toimus 18. veebruaril."Loositi võistluse "Eesti Laul" poolfinaalide koosseisud" ERR, 12. jaanuar 2012 Žürii ja televaatajate häälte tulemusena pääses laul ka 3. märtsil toimunud Eesti Laul 2012 finaalkontserdileSelgusid esimesed Eesti Laulu finalistid Elu24.ee, 18. veebruar 2012, millest "Kuula" väljus võitjana. Laulu poolt hääletas superfinaalis 67% hääletajaist, teisele kohale jäänud Lenna Kuurmaa laulu "Mina jään" eelistas 33% vaatajaist.

 2012. aasta Eurovisiooni lauluvõistlus 
Laul esindas Eestit 2012. aasta Eurovisiooni lauluvõistlusel Bakuus.""Eesti laulu" võitis Ott Lepland" Õhtuleht, 3. märts 2012 Eesti esines 24. mail toimunud teises poolfinaalis, kus "Kuula" kõlas neljateistkümnendana."Loositi Eurovisiooni esinemisjärjekord" Eurovisioon.ee 20. märts 2012 Otti toetas Eurovisioonil taustalauljana Marvi Vallaste. Eesti esinduslaul pääses poolfinaalist edasi ja kõlas laupäeval, 26. mail finaalis loosi tahtel üheteistkümnendana. http://eurovisioon.elu24.ee/852942/eesti-paases-eurovisiooni-finaalihttp://www.eurovision.tv/page/baku-2012/about/shows/final

Teises poolfinaalis saavutas "Kuula" 100 punktiga 4. koha ning finaalis hääletati laul 120 punktiga 6. kohale. Kõige kõrgemad hinded, 10 punkti, andsid Eestile finaalkontserdil Island, Soome, Slovakkia ja Prantsusmaa. 8 punkti tuli Leedult, Rootsilt ja Lätilt. 6. koha on varasematel Eurovisioonidel pälvinud ka Eesti esinduslaulud "Diamond of Night" ja "Rändajad".

Ott Leplandi ja Marvi Vallastet toetasid Bakuus moraalselt vokaalseadja Kadri Koppel ning kontsertide ajal ka varasem Eurovisiooni võitja Tanel Padar.

 Lugude nimekiri 
Digitaalne singel
 "Kuula" (Eurovisiooni versioon) – 2:56

EP
 "Kuula" (Eurovisiooni versioon) – 2:56
 "Escucha" (hispaaniakeelne versioon) – 2:56
 "Слушай" (venekeelne versioon) – 2:57
 "Hear Me" (ingliskeelne versioon) – 2:55

 Esitlused 
Ott on laulu esitanud ETV iga-aastases heategevussaates "Jõulutunnel", ETV saates "Terevisioon" ja Rock Cafés toimunud kontserdil.

Edetabelid
Edetabelid (2011)KõrgeimkohtElmari Top 10Elmari TOP 10 nädal 6 elmar.ee. Välja otsitud 16. veebruar 2012 1.Eesti Top 40Eesti Top 40 (14. nädal) uuno.ee. Välja otsitud 16. aprill 20123.Uuno ChartUuno Chart (11. nädal) uuno.ee. Välja otsitud 23. märts 20128.Sky Plus Top 40Sky Plus Top 40: 17. nädal skyplus.fm. Välja otsitud 25. mai 20121.Õhtulehe Eesti Top 10Õhtulehe TOP 10 nädal 11 ohtuleht.ee Välja otsitud 19. märts 2012 1.

Laul pälvis nii raadio Uuno 2012. aasta esisajas esikoha kui ka raadio Elmari aasta laulu tiitli.
Raadio Elmar aasta laul on «Kuula» Elu24.ee Välja otsitud 31. detsember 2012 Uuno Top 100  uuno.ee Välja otsitud 31. detsember 2012. Raadio 2 "Aastahitt 2012" hääletuse kolmas.Puhas vuuk R2 AH-l: Põhja-Tallinn riisus TOP 5s lausa kolm kohta! Adele "Skyfall" võitis välismaistest! Publik.delfi.ee, 4.jaanuar 2013

Viited

 Välislingid 
 Laulusõnad @ Sasslantis
 Eesti Laul 2012 @ ERR.ee 
 Ott Lepland - Kuula (Live @ ETV Jõulutunnel 2011) 
 Ott Lepland - "Kuula" (Estonia) 2012 Eurovision Song Contest Official Preview Video 
Kategooria:Eesti eurovisioonilaulud
Kategooria:Ott Leplandi singlid
Kategooria:2012. aasta singlid
Kategooria:2012. aasta laulud
Kategooria:2012. aasta Eestis‎